इन्हें हम 'प्रवासी भारतीय' कहेंगें। जहां कहीं हम भारतीय मूल के लोग गए और बसे हैं, हमने, वहीं पर नये सिरे से जीवन जीना सीख लिया है। हमारी संस्कृति, हमारी विरासत, हम अपने संग सहेज कर लेते गए और नयी धरती पर, इन्हें अपनाए रखा। हां, कई बार कुछ नया भी समय के साथ बदला है और इन प्राचीन परम्पराओं के संग जुड़ गया है । आधुनिक जीवन से कुछ नए अंश चुनकर , हमारे वर्तमान जीवन में सम्मिलित करते हुए हम आगे चले हैं ।